Горачићки епитафи: фамилија Јањић
Горачићки епитафи: фамилија Јањић преписи су натписа са надгробних споменика у драгачевском селу Горачићи. Епитафи представљају драгоцена породична и микро-историјска сведочанства која сведоче о житељима овог села током 19. века, осветљавајући бројне друштвене и животне околности.

 Споменици нестају. Руше их олује времена, али и немарна човекова рука. Чак, нажалост, и руке Јањића. Руши их човек, а покојници, из камена, као да поручују: Помени, туго, помени! Ратници позивају намернике да се упознају како се, животом и смрћу, брани слобода.

Епитафи: 

 Зде престави се
 раб божи
 ДИМИТРИЈЕ НЕДЕЉКОВИЋ
 престави се
 лета 1842
 дне: 1 (...)
 Зимоњића гробље

 Овај билег показује
 гди почива раб божи
 АЛЕКСАНДРА ДИМИТРИЈЕВИЋ
 житељ горачки
 поживи З2. год.
 престави се 10-г фебруара у 1865. год.
 Бог да га про[сти].
 Оваи споменик удари Алекси
 Василије бављењем
 и трошком исте масе
 а пописо га Дмитар Ђорђевић.
 Зимоњића гробље

 Овде почива тјело
 блаженоупокоеиог
 МИКАИЛА ДИМИТРИЈЕВИЋА
 кои поживи 30 г
 а умре 3-ег вервуара у 1867 г.
 Оваи билег подиже
 наследник Видосав едини син
 и Љубица супруга его
 за вечни спомен.
 Зимоњића гробље

 О мили србски роде
 не пожали труда свога
 што ћеш стати и читати
 овај тужни биљег
 који показује тијело
 ВАСИЛИЈА Д[имитријевића] ЈАЊИЋА
 из Горачића бив: војник I класе
 драгачевског баталиона
 кои је у (...) години живота
 [погинуо 1876. године].
 Овај спомен подигоше му
 синови њег[ови] Ранисав Велисав
 и супруга Љубица.
 а писа Глишо Дмитрић из Котраже.
 Зимоњића гробље

 ПЕРУНИКА
 ћер Икодина Јањића
 рођена 22. априла 1900 год.
 а [умре] (...) 1902 год.
 Зимоњића гробље

 Овде почива
 ЈЕЛЕНКА
 супруга Раденка Јањића
 из Горачића
 (...)
 Са стране син
 Радојица од 3 год.
 а умро 1904. год.
 Спомен подиже
 син Ђорђе Јањић. 
 Зимоњића гробље

 Овај свету
 мој жалосни цвету
 рано постаг
 а рано ме неста
 душа моја сад у рају бива
 а тело ми мајка земља скрива
 (...)
 у 14 год. своје младости
 умро је 17 октомбра 1905 год.
 на велику тугу и жалост
 својих родитеља [и] браће
 Овај спомен подиже му
 његов отац Видосав
 и браћа Мирко и Миалко.

 Овде почива
 РАДЕНКО ЈАЊИЋ
 из Горачића
 поживи 50 год.
 а умро је 1906.
 Бог да му душу прости.
 Са стране
 син ВИТОМИР
 од 18 месеци.
 Спомен подиже
 му син Ђорђе Јањић.
 Зимоњића гробље

 Пред овим спомеником
 постоје кости
 МИЛОСАВЕ
 супруге Ранисава Јањића
 из Горачића
 која живи 45 година
 а умрла 5 августа 1908 год.
 Бог да јој душу прости.
 Овај спомен подиже
 њен муж Ранисав
 и њени синови.
 Зимоњића гробље

 Ево гроба неизбежног двора
 где се одмара тело од умора
 дичног Србина
 и храброг домаћина
 АЛЕКСЕ ЈАЊИЋА
 бившег житеља села Горачића
 часно и домаћински живијо 90 год.
 а престави се у вечност
 (...) септембра 1908.
 Бог да му душу прости.
 Овај спомен подижу му
 његови синови Живојин и Икодин
 браћа Јањићи.
 Зимоњића гробље

 Овде поред споменика
 нашег ђеда Васа
 и ми унуци сведочимо
 да смо јуначки пали
 у пакленим борбама
 против аустро угарске најезде
 СВЕТИСЛАВ ЈАЊИЋ
 из Горачића
 бив. наред. бомбашког оделења
 а погибе 14 новем. 1914. год.
 у својој 24 г. свог живота.
 ДРАГИЋ ЈАЊИЋ
 као регрут умре у Приштини
 19 априла 1915 год.
 у својој 21 год.
 Слава им.
 Спомен им подиже
 њихов брат Михаило.
 Зимоњића гробље

 Овде поред споменика
 нашег ђеда Васа
 и ми унуци сведочимо
 да смо јуначки пали
 у пакленим борбама
 против аустро угарске најезде
 СВЕТИСЛАВ ЈАЊИЋ
 из Горачића
 бив. наред. бомбашког оделења
 а погибе 14 новем. 1914. год.
 у својој 24 г. свог живота.
 ДРАГИЋ ЈАЊИЋ
 као регрут умре у Приштини
 19 априла 1915 год.
 у својој 21 год.
 Слава им.
 Спомен им подиже
 њихов брат Михаило.
 Зимоњића гробље

 Ево гроба неизбежна двора
 где се одмара тело од умора
 дична Срба
 РАНИСАВА ЈАЊИЋА
 поштованог грађанина
 овог села Горачића
 који часно поживи 51 год.
 а престави се у вечност
 14 јануара 1915 год.
 Бог да му душу прости.
 Овај му надгробни спомен
 подижу његови синови
 Спасоје Микаило Радомир и Радич
 у 1926 год.
 Зимоњића гробље

 Ево гроба неизбежна двора
 где се одмара тело од умора
 ВИДОСАВ ЈАЊИЋ
 поштован грађанин
 овог села Горачића
 поживи 50 год.
 а престави се 7 марта 1915 год.
 Бог да му душу прости.
 Овај му спомен подижу
 његови синови Мијалко и Милија.
 Зимоњића гробље

 Приђи ближе ој Србине брате
 прочитајте успомену моју
 подигнуту до мајчина гроба
 МАРКО ЈАЊИЋ
 из Горачића
 крабри ратоборац
 1 чете 1 батаљона 10 пука I позива
 рођен је 3 августа (...) г.
 а борећи се у рату
 против крволочни Бугара
 погинуо је 14 октобра 1915 године
 на Великом Извору.
 Слава му.
 Овај спомен подиже му
 отац Икодин и брат Ранко.
 Зимоњића гробље

 Овај спомен што овде стоји
 тужне дане самовања броји
 БУДИМИР ЈАЊИЋ
 из Горачића
 који као војник II чете (...)
 а путујући преко Албаније
 разболе се од тешки ратни напора
 и умре у Каваји 16 јануара 1916 г.
 Пред овим спомеником
 лежи младенац
 МИЛОВАН
 син Тикомира и Николије Јањића
 живи 3 год.
 а умро је 18 дец. 1920 год.
 Овај спомен подиже
 отац Радосав мати Рајка
 браћа Тикомир Војислав и Бошко. 
 Зимоњића гробље

 Овај спомен показује
 где је остало тело
 ЗДРАВКА
 сина Живоина и Крстине Јањића
 из Горачића
 војник 4 чете I батаљон грађ. Пук
 ступио у европски рат
 од 1912 год. па до 1916 год.
 храбро борећи се за своју отаџбину
 погибе на положају Ветеркопу
 6 новембра 1916 год.
 у своји 25 год.
 На истом положају сарањен.
 Слава му.
 Бог да му душу прости.
 Овај му споменик подигоше
 ожалошћени родитељи
 и брат Драгутин
 и син Милинко.
 Зимоњића гробље

 Овде сахрањена је
 СТОЈАНА
 супруга Мирка Јањића
 из Горачића
 која поживи 26 год.
 и умре у Чачанској болници
 29 јуна 1921 год.
 Бог да јој душу прости.
 Овде је сахрањена
 кћер БОЈАНА
 од 4 месеца
 Мирка и пок. Стојане Јањића
 умре 18 октомб. 1918 год.
 Спомену је отац Мирко Јањић.
 Зимоњића гробље

 Овде почива
 верна и племенита супруга
 МИЛЕВА
 Икодина Јањића из Горачића
 која је живела на понос и дику
 својим укућанима и фамилије
 59 година
 умрла је 22 јануара 1922 год.
 Бог да јој душу опрости.
 Овај спомен јој подиже
 муж Икодин и син Ранко. 
 Зимоњића гробље

 Са леве стране
 поред свог ђеда
 сахрањена је
 РАДОСАВА
 од 3 месеца
 кћи Мијаила Јањића
 умрла 3. августа 1924 год.
 Зимоњића гробље

 Овде почивају
 земни остатци покојне
 НИКОЛИЈЕ
 супруге Тикомира Јањића
 из Горачића
 која часно поживи 35 год.
 а престави се у вечност
 14 августа 1934 год.
 Бог да јој душу прости.
 Овај спомен подиже
 њен свекар Радосав
 и муж Тикомир
 и девери Војислав и Бошко
 и синови Светислав и Милутин.
 Зимоњића гробље

 Овде је сахрањено тело
 ИКОДИНА ЈАЊИЋА
 уваженог грађанина
 из Горачића
 и доброг економа
 који поживи
 међу првим људима 66 год.
 а остави своје успомене,
 а ратова од 1912 па до 1915 год.
 а умрое 3 јануара 1935 год.
 Бог да му душу опрости.
 Овај му спомен подиже
 његов син Ранко
 и сна Ђурђија
 и унуци Јоксим Гвозден и Радиша
 1935 г.
 Зимоњића гробље

 Тек од зоре сину зрак
 мене младог покри мрак
 ГВОЗДЕНА
 син Маринка и Таисије Јањић
 из Горачића
 кои поживи 20 год.
 Тешко је браћо
 на правди бога истинога
 видети кад пушчаном ватром
 моје тело исечено од крвопилца
 државног шумара
 1 априла 1937 год.
 Бог да му душу прости.
 Овај му спомен подиже
 отац Маринко и мајка Таисија
 и брат Вучић.
 Зимоњића гробље

 Овде вене један мали цветак
 као мајска кад увене ружа
 МИЛИЦА
 кћи Илије и Дафине Јањића
 [рођена] 1 јула 1936.
 [умрла] (...) 1937.

 БОРИКА
 кћи Срећка и Милене Јањића
 из Горачића
 пожи[ви] 15 месеци
 а умре 26 јула 1937 г.
 Бог да јој душу прости.
 (...)
 Зимоњића гробље

 ЖИВОЈИН А. ЈАЊИЋ
 из Горачића
 као угледан домаћин
 добар радник ратник
 поживи 76 г.
 а умре 22 августа 1937 год.
 Бог да му душу прости
 на вечном друму.
 Овај спомен подиже му
 син Драгутин сна Миљана
 и унуци Радојле Марко и Здравко.
 Зимоњића гробље

 Ој младости жао ми је тебе
 кратко време ти послужи мене
 МИЛЕНА
 супруга Срећка Ружичића Јањића
 из Горачића
 Ја поживих 24 лета
 па ме стиже болест клета
 не могог јој ниђе наћи лека
 већ умријег 23 јула 1938 год.
 Бог да јој душу прости.
 На мом гробу цвеће неће нићи
 ви кажите мојој деци
 да им нећу никад стићи.
 Спомен јој подиже муж Срећко
 син Милош и кћи Нада. 
 Зимоњића гробље

 ЉУБИЦА
 кћи Срећка и Милене Јањића
 пож. 4 месеца
 а умре 15 јануара 1939. г.
 Бог да јој душу прости.
 Зимоњића гробље

 Цвет младости туге и жалости
 ГВОЗДЕН
 син Ранка и Ђурђије Јањића
 из Горачића
 пож. 19 год.
 а погибе од душманске руке
 31 августа 1939 год.
 Младости се не наносик своје
 ожалостик родитеље моје
 браћо сестре упалите ми свећу
 ја се вратити нећу
 осташе вам моје успомене
 браћо моја сетите се мене
 осветите моју младос клету
 што не шетам по овоме свету
 и реците душу бог нек прости
 то за мене биће доста.
 Овај спомен му подижу
 отац Ранко мајка Ђурђија
 браћа Јоксим и Радиша
 и сестра Ракина.
 Зимоњића гробље

 Овде почивају
 земни остаци покојне
 ЦМИЉКЕ
 супруге Тијосава Јањића
 поживи 53 год.
 умрла 9 децембра 1939 г.
 Бог да јој душу прости.
 Овај јој спомен подиже
 њен муж Тијосав
 и унук Милан.
 Зимоњића гробље

 СРЕЋКО РУЖИЧИЋ ЈАЊИЋ
 из Горачића
 кои часно и поштено поживи
 31 година
 и после дугог боловања
 умре 27 феб. 1940 год.
 Бог да му душу прости.
 Спомен му подиже
 отац Вилиман
 син Милош кћи Нада
 и супруга Румена.
 Зимоњића гробље

 ЗДРАВКО
 син Драгутина Јањића
 поживи 8 год
 а умре у најлепшем цвету
 своје младости
 25 децембра 1942 год.
 (...)
 Зимоњића гробље

 МИКАИЛО ЈАЊИЋ
 уважени грађанин и добар економ
 из Горачића
 поживи часно међу првим људима
 ратово је од 1912. до 1918 год.
 Пож[иви] 60 год.
 Бог да му душу прости
 а умре 3 апр. 1944 год.
 Спомен му подижу
 синови Иван и Драгић
 и супруга Милица.
 Зимоњића гробље

 Овде вене цвет младости
 велике туге и жалости
 МИЛАН
 син Раденка и Анке Јањића
 из Горачића
 пож. 7 месеци
 и умре 17 маја 1953.
 Зимоњића гробље

 РАДОСАВ В. ЈАЊИЋ
 из Горачића
 као угледни грађанин и економ
 служио је за пример
 ратово је од 1912 до 1918 г.
 Пож. 87 год.
 а престави се у вечност
 6 - IX 1961 год.
 РАЈКА
 супр. Радосавова Јањића
 као добра домаћица
 служила је за пример
 часно пож. (...) год.
 а умре (...)
 Бог да им душу прости.
 Спомен им подижу
 синови Тикомир Војислав Бошко
 и унуци Ћећо Јовић Радула
 Љубиша Бранко Васо
 и сна Емилија.
 Зимоњића гробље

Напомене

Извор 

 Јањић Ранисав; Јањић Димитрије, „Јањићи из Горачића у Драгачеву”, издање аутора, Чачак, 1993.
Драгачевски епитафи
Горачићки епитафи